Publication: Magyar Közlöny
Issue: MK-2007-113 (Year: 2007, Number: 113)
Era: 2004-2010
Section: a 19/2007. (VIII. 29.) ÖTM rendelethez
Paragraph Index: 755

10. Tûzvédelmi Szabályzat, Szabályzók 10.1. Az egyes szabályzók terjedjenek ki a kutatóreaktor egyes üzemállapotaira. 10.2. A kutatóreaktor belsõ szabályzói biztosítsanak megfelelõ keretet az éghetõ anyagok hatékony kontrolljához a kutatóreaktor teljes területén. 10.3. A szabályozásnak ki kell terjednie bármely halmazállapotú éghetõ anyag szállítására, tárolására, kimérésére, felhasználására, különös tekintettel a kutatóreaktor biztonsági rendszereket tartalmazó területeire, helyiségeire. 10.4. A szabályozások egyértelmûen határozzák meg a tranziens éghetõ anyagmennyiség korlátozásának szabályait a kutatóreaktor biztonsági rendszereket tartalmazó területeire, helyiségeire. 10.5. A kutatóreaktor belsõ szabályzói biztosítsanak megfelelõ keretet a gyújtóforrások hatékony kontrolljához. 10.6. A szabályozásnak ki kell terjednie a nyílt láng használatára, a hegesztési munkálatokra, különös tekintettel a kutatóreaktor biztonsági rendszereket tartalmazó területeire, helyiségeire. 10.7. A kutatóreaktor szabályozási rendszerében meg kell határozni a beépített tûzvédelmi berendezések idõszakos ellenõrzésének, tesztelésének és karbantartásának követelményeit, összhangban a vonatkozó jogszabályok, valamint a Nukleáris Biztonsági Szabályzatban meghatározott biztonsági normák elõírásaival. 10.8. A kutatóreaktor tûzvédelmi szabályzatának a vonatkozó jogszabályban foglaltakon túlmenõen meg kell felelnie a Nukleáris Biztonsági Szabályzatban foglalt követelményeknek. 10.9. A kutatóreaktor belsõ szabályozásaiban meg kell, hogy jelenjen az átalakítások kezelése, ezen belül a megelõzõ tûzvédelmi szempontok érvényre juttatása. A szabályozás tûzvédelmi fejezete képezheti a tûzvédelmi szabályzat részét. 10.10. A kutatóreaktornak rendelkeznie kell eseti szabályzással a tûzkockázat-elemzés idõszakos felülvizsgálatára.

Source: https://magyarkozlony.hu/hivatalos-lapok/2b225007b3d99ca781581364e9a3526e52b9fd0a/dokumentumok/129f484aef5a22ef8f194481b0df306052a02b92/letoltes